אולימפיאדת סיאול (1988)

אולימפיאדת סיאול (1988) היא האולימפיאדה ה-24 בעת החדשה. היא נמשכה 15 ימים, מ-17 בספטמבר עד 2 באוקטובר 1988. השתתפו בתחרויות 8,391 ספורטאים מ-159 מדינות.

אירועים בולטים

אתלטיקה

אתלטיות
 פלורנס גריפית' ג'וינר (), זכתה ב-4 מדליות מהן 3 זהב, בתחרויות היוקרתיות ביותר, ריצת 100 מטר בשיא אולימפי חדש של 10.54 שניות (השיא הנוכחי 2012) ובריצת 200 מטר בשיא עולם חדש של 21.34 שניות (השיא הנוכחי 2016). 
 ג'קי ג'וינר קרסי (), זכתה בשתי מדליות זהב, בקפיצה לרוחק בשיא אולימפי חדש של 7.40 מטר (השיא הנוכחי 2012) ובקרב שבע בשיא עולם חדש של 7291 נקודות (השיא הנוכחי 2016).
 אולגה בריזגינה (), זכתה בשתי מדליות זהב בריצת 400 מטר ובריצת שליחות 4x400 מטר בשיא עולם חדש של 3:15.17 דקות (השיא הנוכחי 2016).

אתלטים
 בן ג'ונסון (), שבר את שיא העולם בריצת 100 מטר והעמיד אותו על 9.79 שניות. אולם, פחות מ-48 שעות לאחר מכן התגלה כי השיא המדהים הושג בעזרת שימוש בסמים ממריצים ומדליית הזהב שבה זכה ג'ונסון הועברה לקרל לואיס (), ושיאו הוכר כשיא עולם (9.92 שניות). 
 קרל לואיס (), הגן על תואריו הן בריצת 100 מטר והן בקפיצה לרוחק וזכה גם במדליית כסף בריצת 200 מטר.
 סטיב לואיס (), זכה בשתי מדליות זהב בריצת 400 מטר ובריצת שליחים 4x400 מטר לאחר שהרביעייה האמריקאית השוותה את שיא העולם ממקסיקו סיטי 1968.
 רוג'ר קינגדום (), הגן על תוארו בריצת 110 מטר משוכות.

הוקי שדה

התעמלות

נשים
 דניאלה סיליבאש (), זכתה ב-6 מדליות מהן 3 זהב.
 ילנה שושונובה היהודייה (), זכתה ב-4 מדליות מהן 2 זהב, כולל בתחרות הקרב-רב אישי.

גברים
 ולדימיר ארטיומוב (), זכה ב-5 מדליות מהן 4 זהב, כולל בתחרות הקרב רב.

טניס
לאחר 64 שנים, חזר ענף הטניס למשחקים האולימפיים. 
 שטפי גראף (), זכתה במדליית זהב בנוסף לזכייה בכל ארבעת טורנירי גראנד סלאם אותה שנה, לאחר ניצחון על גבריאלה סבטיני ().

כדורגל

ברית המועצות זכתה במדליית הזהב בכדורגל לגברים לאחר ניצחון במשחק הגמר על נבחרת ברזיל 1-2. נבחרת מערב גרמניה זכתה במדליית הארד לאחר ניצחון על איטליה 0-3.

כדוריד

כדורמים
נבחרת יוגוסלביה זכתה במדליית הזהב בכדורמים לגברים לאחר ניצחון על ארצות הברית 7–9. במדליית ארד זכתה נבחרת ברית המועצות לאחר ניצחון על מערב גרמניה 13–14.

כדורסל

נשים
ארצות הברית זכתה במדליית הזהב בכדורסל לנשים לאחר ניצחון במשחק הגמר על יוגוסלביה 70-77. במדליית הארד זכתה ברית המועצות לאחר ניצחון על אוסטרליה 53-68.

גברים
ברית המועצות זכתה במדליית הזהב בכדורסל לגברים לאחר ניצחון במשחק הגמר על יוגוסלביה 63–76. במדליית הארד זכתה ארצות הברית לאחר ניצחון על אוסטרליה 49–78.

כדורעף

סיף
 קרסטין פאלם (), השתתפה ב-7 אולימפיאדות יותר מכל ספורטאית אחרת.

קפיצה למים
 גרג לוגניס (), זכה בשתי מדליות זהב, בקפיצה ממשטח מ-10 מטר ובקפיצה ממקפצה מ-3 מטר פעם שנייה ברציפות (היחיד שזכה בשני סוגי הקפיצות). זאת תוך כדי שהוא שובר שיאי ניקוד כוללים. הוא זכור לא רק בזכות הישגיו הספורטיביים, אלא גם בשל תקרית שארעה לו תוך כדי קפיצה בתחרות ה-3 מטר, פגע ראשו של לוגניס בקרש הקפיצה וגרם לו לדמם. לוגניס ידע בשלב זה, שהוא נושא את נגיף האיידס, אך הדבר לא היה ידוע בציבור ולוגניס החליט שלא לגלות זאת לרופאים שטיפלו בו בבריכת הקפיצות ולקופצים האחרים.

שחייה

שחייניות
קריסטין אוטו (), זכתה ב-6 מדליות זהב, מספר מדליות הזהב הגדול ביותר בין כל הספורטאים ומספר מדליות זהב הרב ביותר שזכתה בה ספורטאית כל שהיא במשחקים האולימפיים (נכון ל-2012).
ג'נט אוונס (), זכתה ב-3 מדליות זהב וקבעה שני שיא עולם, אחד מהם במשחה ל-400 מטר החזיק מעמד כ-18 שנים.

שחיינים
מאט ביונדי (), זכה ב-7 מדליות מהן 5 זהב, כולל המשחה היוקרתי ביותר ל-100 מטר חופשי.
ולדימיר סלניקוב (), זכה פעם שנייה במדליית זהב במשחה ל-1500 מטר חופשי, לאחר 8 שנים. הוא לא השתתף במשחקים האולימפיים שנערכו בלוס אנג'לס ארבע שנים קודם לכן לאחר שמדינתו החרימה אותם ובכך נמנעה ממנו זכייה שלישית רצופה.
תמאש דארני (), זכה בשתי מדליות זהב תוך קביעת שיא עולם בכל אחד ממשחי המעורב אישי בהם זכה.

מדליות

המשלחת הישראלית

לאולימפיאדה זו, שלחה ישראל משלחת בת 19 ספורטאים בלבד. שני השייטים יואל סלע ואלדד אמיר היו קרובים מאוד להשיג את המדליה הראשונה לישראל. תחרות שיט המפרשיות מדגם ההולנדי המעופף, בהן התחרו סלע ואמיר, התפרסה על שבעה שיוטים. עם זאת, השיוט השני התרחש במהלך יום הכיפורים, בו נאסר עליהם להתחרות, ובעקבות זאת קטנו סיכוייהם לזכות במדליה. לבסוף, סיימו סלע ואמיר במקום הרביעי, הישג שיא לנציג ישראלי במשחקים האולימפיים. בניגוד אליהם, השייטים והאחים רן ודן טורטן שהתחרו בדגם ה-470 החליטו כן להשתתף ביום השיוטים ביום הכיפורים, ועל כן נופו מהמשלחת הישראלית במהלך האולימפיאדה.

ראו גם
 אולימפיאדת הנכים סיאול (1988)
יהודים באולימפיאדת סיאול

קישורים חיצוניים

 
 אתר הוועד האולימפי
 הדו"ח הרשמי - 1
 הדו"ח הרשמי - 2
 

1988
סיאול
1988 בספורט
סיאול
1988 בקוריאה הדרומית